▫️...حیات‌لا غوغالاردا گلیب چاتدیم بو کؤورک، بو اللری دونیادان اۆزولو یاشا- قبر ائوینین بیرجه آددیمل

▫️...حیات‌لا غوغالاردا گلیب چاتدیم بو کؤورک، بو اللری دونیادان اۆزولو یاشا- قبر ائوینین بیرجه آددیملیغینا. نئچه ایللر بوندان اوّل اینانمازدیم کی، بو قدر یاشایا بیله‌رم.«سن سایدیغینی سای»ائله بیل دونن ایدی، الیمده چانتا مکتبه گئتدیگیم. دونندن بیر آز دا بری‌یدی بیر گؤزله: «یامان خوشوما گلیرسن» دئدیگیم.بیر اختیار قوجا بئلی بوکولموش حالدا عصاسینین کؤمه‌یی‌یله یاواش-یاواش یول گئدیردی. جاوانلار اونا ساتاشیردی: «بابا، یئرده نه آختاریرسان بئله!؟» اختیار قوجا ائله بئلی بوکولو جاواب وئردی:«گنجلیگیمی. ایندیجه الیمدن دوشدو.»چوخ حئییف‌لر کی، عؤمرومون پاییزی تئز گلدی! هر اؤتن گون، بوداغیندا قورخا-قورخا اسن پاییز یارپاغینا دؤندریر منی. نئیله‌مک؟! مین ایللردی، یازیقلار اولسون کی، بو دؤوران بئله‌دی! گلن گئدیر، گئدن قاییتمیر. بو، فله‌یین چرخی ایله باغلی ایش‌دی، بنده‌‌نین الینده دئییل.دونیامین غوروب چاغیندا گئری دؤنه‌رک اؤتوب-کئچن‌لره باخاندا، علاجیم هئچ نه‌یه قالمیر، تأسّوف یاغمورونا دوشورم. تزه‌دن نه اولاسی‌دی کی؟!منیم بو حالیمی، یاشادیغیم دردلری یاشایان‌لار بیلر.اۇلولار دئییبلر: اینسان ایکی شئیین قدرینی ایتیرندن سونرا بیلیر- ساغلاملیغین و جاوانلیغین...📚عؤمرومون پاییزیتوفیق_یوسف🕊📚 @kurabazag #کوراباز_ادبی_گونش ✍