▫️سوْنو یوخدو بو ناغیلین دئیه‌سن،بو گئجه‌نین واری منم، یوْخو سن.تزه ناغیل باشلایاریق ایسته‌سن،بو سئو

▫️سوْنو یوخدو بو ناغیلین دئیه‌سن،بو گئجه‌نین واری منم، یوْخو سن.تزه ناغیل باشلایاریق ایسته‌سن،بو سئوگینین آجی منم، توْخو سن.بختیمیزه گونش دوغوب، آی دوشوب،نه‌دن‌دی‌سه تای هامییا های دوشوب.بو آیریلیق ایکیمیزه پای دوشوب،بو پایین دا آزی منم، چوخو سن.داریخیرام، گولوم، سنسیز قالاندا!ائله سنسن جان وئرن ده، آلان دا.اوزاق گزمه گؤزومو چن آلاندا!بو چمنده اووچو منم، آهو سن.گل قویمایاق بیز سؤنمه‌یه بو کؤزو،گل بزه‌یک بیز گئجه‌نی، گوندوزو،گونش گولسون اۆزوموزه دان اۆزو!بو نغمه‌نین سؤزو منم، آهی سن.یوْردۇ منی خاطیره‌لر، خیال‌لار،قورتارماییب هله شیرین ناغیل‌لار.«عزیز موسی!»، هارا گئدیر بو یوللار؟بو دونیادا گئرچک منم، یۇخو سن.#عزیز_موسی🕊📚 @kurabazag #کوراباز_ادبی_گونش ✍