#آنا_چؤره‌ییبو باغين باشقا گؤزلليك‌لری وار،بويلانيب اينجه چيچك‌لر، اوت‌لار.اوخشايير بير داها شاعیر گ

#آنا_چؤره‌ییبو باغين باشقا گؤزلليك‌لری وار،بويلانيب اينجه چيچك‌لر، اوت‌لار.اوخشايير بير داها شاعیر گؤزومو،بوردا سربست سانيرام من اؤزومو.گونشيمدن يئنه قوووت آليرام،نه وئريرسه بو طبيعت، آليرام.نئچه آيدير كی، شهردن اوزاغام،سو، هاوا، مئيوه جهتدن‌سه توخام.دئييرم ماهنی ياشيل مئينه‌لره،اوزومو بلكه بو يای بوللو وئره!ياشاماز، اولماسا اينساندا اينام،هله ساغدير قوجا، آغ‌بيرچك آنام.اللشير عشق ايله مطبخده يئنه...قوجالار گلمسه‌لر باغ يئرينهبير چوخ ايشلرده بيز عاجيز قالاريق،نه دئييم، دادلی يئمكسيز قالاريق.آنا! هر يئرده يئتيرسن كؤمه‌يه،بله‌دم سن پيشيرن هر خؤره‌يه.يئنه دوشموش باشيما ايستی چؤرك،سؤزومو سن يئره، گـَـل، سالما گؤرک.آنا جان! تنديره دولدور اودونوسئير ائدك تنديری‌نين گور اودونو.چک، تئز اول كيبريتی، يانسين تندير،بير قيزيل رنگه بويانسين تندير.گؤيه قالخسين باجاميزدان توستو،ييغيلاق دؤورنه آخشام اوستو.قولاق آس گؤر سنين ايلكين نه دئيير:سن محبتله يوغوردوقجا خميربو ايشيندن، آنا، لذت آليريق،او آريق ال‌لره حئيران قاليريق!كس، توتوق كونده‌لری، دوز تاباغا،جانيميز قوی سنه اولسون ساداغا.سنه زحمتسه ده، تئز كونده‌نی يای،يای، ناخيش وور، آنا جان، تنديره ياپ.يوخ، يانيلديم، منه بير آن قولاق آس،بزه آنجاق اونو خاشخاشلا بير آز.بنزه‌سين بير قدر اولدوزلو گؤيه،هر گؤرن سؤيله‌سين احسن چؤره‌يه!گؤرورم كونده‌لرين بوللوغونو،گئی قالين الجه‌يينی، قوللوغونو.قويما اود قارسالاسين ال‌لرينی،باغلا يايليقلا دوماغ تئل‌لرينی.قوی بيزيم حسرتيميز تئز بيتسين،نه اولار، بير نئچه‌سي كوت گئتسين.يئنه جانلانسين اوشاقليق چاغيميز،گزسين ال‌لرده قيزيل قازماغيميز.ائله‌بيل كؤرپه اوشاقدير اوغلون،فرحيندن اوچاجاقدير اوغلون!آنا جان! كيبريتی چك، اومسونارام،تنديرين يانماسا، بيل، من يانارام.چاره تاپ بسله‌ديگيم آرزولارا،چؤره‌یين ياخشی ‌پيشندن سونرا.بورويوب اسگييا بير شورباليغیاونو باسدير كوله، تنديرده پيشير.اوغلونون خالقا عياندير قيليغی.سالارام يوخسا اوشاق‌لار تك هشير.يئيريک شورباليق اوستوندن اوزوم،سنه قوربان اولوم آنجاق من اؤزوم.سنه زحمتسه ده تئز كونده‌نی يای،يای، ناخيش وور، آنا جان، تنديره ياپ.گلير اوندان آنا تورپاق عطیری،اينجه گول‌لر بيتيرن باغ عطیری.عطری گلديكجه بيزيم بورنوموزاداها چوخ باغلانيريق يوردوموزا.اونو اؤپدوكجه گؤزوم، هم دوداغيمبرک دورور، يئردن اوزولمور آياغيم.سن كئچركن. آنا، تندير باشينا،باخيرام قار تك آغارميش ساچينا.آنيرام قملی كئچن گنجليیينی،گؤرمه‌ديک اوندا سنين دينجليیينی.ايندی سن بارلی آغاجسان، باشی ديک،ايفتيخار ائت، آنا جان، بيز سنينيك!سن چتينليك‌لره گؤسترمه‌دين اوز،آناسيز اولماسين هئچ بير گونوموز.آنا! سوفرَن تك آچيقدير اوره‌یين،هر زامان بوللوجا اولسون چؤره‌یين!آنا جان! تنديره دولدور اودونو،سئير ائدک تنديريی‌نين گور اودونو!✍ سليمان_رستم🕊📚 @kurabazag #کوراباز_ادبی_گونش ✍