#نیازی_مصری 🔷🔷🔷نیازی مصری‌نین اصل آدی محمد اولوب، ۹ مارت ۱۶۱۸ ده مالاتیانین سوغانلی قصبه‌سینده دو

#نیازی_مصری 🔷🔷🔷نیازی مصری‌نین اصل آدی محمد اولوب، ۹ مارت ۱۶۱۸ ده مالاتیانین سوغانلی قصبه‌سینده دونیایا گلمیشدیر.مصری تخلصونو مصر اؤلکه‌سینده تحصیل آلارکن سئچمیشدیر. عروض اؤلچوسونده یازدیغی شعرلرده نسیمی و فضولی‌نین‌ تأثیرلری آیدین‌دیر. هئجا ایله یازدیغی شعرلرده ده یونس امره‌‌دن اقتباس‌لار آلمیشدیر. عرفان دونیاسیندا چوخ آدلیم انسان‌لاردان ساییلمیشدیر و «مصریه» (باشقا آدی ایسه نیازیه) مکتبی، نیازی مصری‌یه عائددیر.۵۳ کتابی ایندی‌لیکده الده‌دیر. رسالة التوحید، شرح اسما حسنی، یوسف سوره‌سی‌نین تفسیری،  شرح نطق یونس امره و... مشهور اثرلریندن ساییلمیشدیر. ۵ کتابینی عرب دیلینده و ۴۸ اثرینی عثمانلی تورکجه‌‌سینده یازمیشدیر. دؤردونجو سولطان محمد طرفیندن اوردو معنویاتینی یوکسلتمک اوچون، لهستان سفرینه گؤندریلمیشدیر. اورادا افترالارا اوغراییب و‌ سولطان طرفیندن لیمنی‌ آداسینا سورگون اولونموشدور. ۱۶۹۴-جو ایل (۷۶ یاشیندا) لیمنی آداسیندا وفات ائتمیشدیر. مزارینا نور یاغسین.#شاهین_مرادی🕊📚 @kurabazag #کوراباز_ادبی_گونش ✍