قارشیمدا نازلانیب یئنه گولورسن،بیلسن گولوشلرین نه‌یه بنزه‌ییر؟من دئسم آرتیق‌دیر، اؤزون بیلیرسن،لاله یارپاغیندا شئهه بنزه‌ییر.سنین گولوشلرین بیر روزگار کیمی،اسَرکن، آرزومون گولو آچیلیر.گولسه دوداقلارین اولدوزلار کیمی،روحوما بیر سرین ایشیق ساچیلیر.سؤیله، گؤزل‌لرین دوداقلاریندان،بو اویناق گولوشلر اومولموش‌مودور؟سنین هر قهقهه‌ن آی کناریندان،کئچن بولودمودور، اوچان قوش‌مودور؟سنین گولوشلرین یاز سحریندن،فیکریمه، حیسّیمه سانکی رنگ آلیر.گول کی! شعیرلریم گولوشلریندن،قیریلماق بیلمه‌ین بیر آهنگ آلیر.سن گولدویون زامان بو شاد گونومده،آچیلیر قارشیمدا، جانلانیر باهار.بعضاً باش‌اوجومدا، بعضاً اؤنومده،شیمشک‌لریم چاخار، سولاریم آخار.جاهان کی، سولمایان بیر باغچا-باغ‌دیر،بوردا روامی‌دیر گولمه‌دن اؤلمک؟!یازیق او شخصه کی قاراقاباق‌دیر،نه قدر یاراشیر اینسانا گولمک!✍🏼 میکاییل مشفق🕊📚 @kurabazag #کوراباز_ادبی_گونش ✍